Fræk funktion i iOS 14: Nu kan du også trykke på bagsiden af iPhone

Nu hvor den nye beta af iPhones nyeste OS, iOS 14 der blev lanceret i mandags, er sluppet i beta, dukker der hele tiden nye funktioner op. En af dem er faktisk virkelig praktisk; du kan tappe på bagsiden af telefonen to eller tre gange og få den til at udføre en valgfri funktion – eksempelvis at gå til start eller notifikationscenter. Det er Twitter brugeren Frederico Vitico, der har fundet funktionen:

iOS 14 has a new Back Tap feature in Accessibility and it's wild. You can perform quick actions by double- or triple-tapping the *back of your iPhone*. Literally quick taps on the back; works with a case on.

These include system actions as well as custom shortcuts. pic.twitter.com/87uJU9qAtu
— Federico Viticci (@viticci) June 23, 2020

Beregnet til handicappede

Egentlig er den nye funktion beregnet til at hjælpe handicappede der har svært ved at bruge skærmen, men den er naturligvis tilgængelig for alle andre også, og det er let at sætte telefonen op, så den reagerer på to eller tre tryk på bagsiden.

Hvis du har iOS 14 installeret, går du til “Tilgængelighed” og derfra til “Berøring” og til sidst til “Tryk på bagsiden”. Her kan du sætte, hvad henholdsvis to og tre tryk på bagsiden skal gøre.

Flere forskellige producenter af Android telefoner har også tidligere eksperimenteret med alternative muligheder for at trykke forskellige steder på telefonen – det er dog aldrig rigtigt blevet udbredt, hvilket formentlig også er grunden til, at Apple har “gemt det” i “Tilgængelighed”-indstillingen. Ikke desto mindre er der formentlig brugere, der sagtens kan bruge funktionen, også selvom den måske ikke var tiltænkt dem.

Du kan se lancering af blandt andet iOS 14 og iPadOS her. Ved samme lejlighed blev også WatchOS, tvOS og en grundig opdatering af MacOS lanceret.

iNPUT og Apple anbefaler, at du ikke installerer betaudgaven af iOS på din primære enhed.

Fræk funktion i iOS 14: Nu kan du også trykke på bagsiden af iPhone