Rygte: iMac med iPad Pro-design på vej

Det er mere end et år siden at iMac’en sidst fik en opdatering – og adskillige år siden at designet er blevet genopfrisket. Men det kommer måske til at ske i år. Det hævder i hvert fald rygtesmeden Sonny Dickson, der hævder, at Apple har bygget en iMac med et design, der henter inspiration fra iPad Pro.

Den nye iMac, der angiveligt skal vises frem under World Wide Developers Conference, WWDC, der starter den 22. juni, får ”iPad Pro designsprog, med rammer om skærmen som iPad Pro”. Han hævder også, at computeren vil gøre brug af Apples T2-chip til sikkerhed, mens grafikken håndteres af en AMD Navi GPU.

Sidst hævdes det, at Apples afliver deres Fusion Drive, der kombinerer SSD med en traditionel mekanisk harddisk, til fordel for ren SSD. Apple gjorde det samme med Mac Mini.

New iMac incoming at WWDC. iPad Pro design language, with Pro Display like bezels. T2 chip, AMD Navi GPU, and no more fusion drive
— Sonny Dickson (@SonnyDickson) June 9, 2020

Dropper Intel

Der går samtidig rygter om, at Apple vil benytte WWDC til at fortælle om planerne om at droppe Intel-processorer til fordel for ARM-ditto. Transformationen skal først ske med Apples bærbare Mac-computere, så den nye iMac vil sandsynligvis stadig være Intel-baseret. De nye ARM-baserede processorer er først klar i 2021, men iMac’en kommer allerede i år.

Sonny Dickson er i øvrigt ikke ene med rygterne om en ny iMac. I april måned hævdede en underleverandør, at der er en billigere 23-tommer iMac i horisonten og navnkundige John Prosser har for nyligt sagt, at en ny iMac er klar til lancering og kan komme når som helst.

WWDC løber som nævnt at stablen fra den 22. juni – i år foregår den rent virtuelt på grund af COVID19-pandemien.

Rygte: iMac med iPad Pro-design på vej